CELEX: 32005R0922
Language: lv
Date: 2005-06-17 00:00:00
Title: Komisijas Regula (EK) Nr. 922/2005 (2005. gada 17. jūnijs) par izvešanas atļauju izdošanu vīna nozarē

18.6.2005   
            
            
               LV
            
            
               Eiropas Savienības Oficiālais Vēstnesis
            
            
               L 156/7
            
         
      KOMISIJAS REGULA (EK) Nr. 922/2005
   (2005. gada 17. jūnijs)
   par izvešanas atļauju izdošanu vīna nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 2001. gada 24. aprīļa Regulu (EK) Nr. 883/2001 par sīki izstrādātiem izpildes noteikumiem Padomes Regulai (EK) Nr. 1493/1999 attiecībā uz vīna nozares produktu tirdzniecību ar trešajām valstīm (1), un jo īpaši tās 7. pantu un 9. panta 3. punktu,
   tā kā:
   
               (1)
            
            
               Atbilstīgi 63. panta 7. punktam Padomes 1999. gada 17. maija Regulā (EK) Nr. 1493/1999 par vīna nozares tirgus kopējo organizāciju (2), eksporta kompensācijas attiecībā uz vīna nozares produktiem piešķir vienīgi daudzumiem un izdevumiem, ko aptver lauksaimniecības līgums, kas parakstīts daudzpusējo tirdzniecības sarunu Urugvajas kārtā.
            
         
               (2)
            
            
               Regulas (EK) Nr. 883/2001 9. punktā paredzēti apstākļi, kādos Komisija var noteikt īpašus pasākumus, lai novērstu to, ka tiek pārsniegts paredzētais daudzums vai pieejamais budžets saskaņā ar šo līgumu.
            
         
               (3)
            
            
               Pamatojoties uz 2005. gada 15. jūnijā Komisijai pieejamo informāciju par izvešanas atļauju pieteikumiem, daudzums, kas joprojām ir pieejams attiecībā uz periodu līdz 2005. gada 30. jūnijam 1. galamērķa zonai Āfrika un 4. galamērķa zonai Rietumeiropa, kas paredzētas Regulas (EK) Nr. 883/2001 9. panta 5. punktā, var tikt pārsniegts, ja vien netiek noteikti ierobežojumi izvešanas atļauju izdošanai ar iepriekšēju kompensācijas noteikšanu. Tādēļ jāpiemēro vienota procentu likme attiecībā uz daudzumiem, par kuriem pieteikumi iesniegti no 2005. gada 8. līdz 14. jūnijam, un līdz 2005. gada 1. jūlijam attiecībā uz šīm zonām jāaptur pieteikumu iesniegšana un licenču izdošana,
            
         IR PIEŅĒMUSI ŠO REGULU.
   1. pants
   1.   Izvešanas atļaujas ar kompensācijas iepriekšēju noteikšanu vīna nozarē, attiecībā uz ko pieteikumi iesniegti laikā no 2005. gada 8. līdz 14. jūnijam saskaņā ar Regulu (EK) Nr. 883/2001, izsniedz 20,78 % apmērā no daudzumiem, kas pieprasīti attiecībā uz 1. zonu: Āfrika un 100,00 % apmērā no daudzumiem, kas pieprasīti attiecībā uz 4. zonu: Rietumeiropa.
   2.   Attiecībā uz vīna nozares produktiem, kas paredzēti 1. punktā, un uz kuriem pieteikumi iesniegti līdz 2005. gada 15. jūnijam, aptur izvešanas atļauju izdošanu no 2005. gada 17. jūnija 1. galamērķa zonai: Āfrika un 4. galamērķa zonai: Rietumeiropa un līdz 2005. gada 1. jūlijam aptur arī izvešanas atļauju pieteikumu iesniegšanu.
   2. pants
   Šī regula stājas spēkā 2005. gada 18. jūnijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 17. jūnijā
      
         
            Komisijas vārdā —
         
         J. M. SILVA RODRÍGUEZ
         
         
            lauksaimniecības un lauku attīstības ģenerāldirektors
         
      
   
   
      (1)  OV L 128, 10.5.2001, 1. lpp. Regulā jaunākie grozījumi izdarīti ar Regulu (EK) Nr. 908/2004 (OV L 163, 30.4.2004., 56. lpp.).
   
      (2)  OV L 179, 14.7.1999., 1. lpp. Regulā jaunākie grozījumi izdarīti ar Komisijas Regulu (EK) Nr. 1795/2003 (OV L 262, 14.10.2003., 13. lpp.).